**PROIECT DIDACTIC**

**PROFESOR:** BUTE IONICA

**DATA:** 01.11.2019

**ŞCOALA GIMNAZIALĂ ,,IULIA HAŞDEU”, GALAŢI**

**CLASA a VII-a**

**DISCIPLINA: *LIMBA ŞI LITERATURA ROMÂNĂ***

**UNITATEA DE ÎNVĂŢARE: *Lumea de pe scenă***

**SUBIECTUL LECŢIEI: *Numeralul***

**TIPUL ŞI VARIANTA DE LECŢIE:** lecţie de recapitulare şi sistematizare a cunoştinţelor

**DURATA DE DESFĂŞURARE A LECŢIEI:** 50 de minute

**SCOPUL LECŢIEI:** recapitularea şi aprofundarea cunoştinţelor despre numeral

**COMPETENŢE SPECIFICE**

2.2. Compararea diferitelor puncte de vedere exprimate pe marginea unor texte diverse

4.3. Aplicarea conştientă a regulilor şi a convenţiilor ortografice şi ortoepice pentru o comunicare corectă

4.5. Dezvoltarea gândirii logice şi analogice, prin valorificarea competenţei lingvistice, în procesul de învăţare pe tot parcursul vieţii

**OBIECTIVE OPERAŢIONALE**

**a. Cognitive:** La sfârşitul lecţiei, elevii vor fi capabili:

-să definească numeralul;

-să clasifice numeralul;

- să precizeze valorile morfologice ale numeralului;

-să exemplifice funcţiile sintactice ale numeralului;

-să corecteze greşeli de scriere şi de pronunţare;

-să scrie texte în care să integreze diferite numerale.

b. Afective:

-să manifeste interes legat de lecţie;

**c. Psihomotorii**:

-să utilizele corect mijloacele auxiliare.

**STRATEGII DIDACTICE**

**a. Resurse procedurale (metode de învăţământ):** conversaţia de sintetizare şi consolidare a cunoştinţelor, *Diagrama Venn*, explicaţia

**b. Resurse materiale (mijloace de învăţământ):** fişe de lucru, culegere de exerciţii practice, tablă, marker, planşe

**c. Tipul de organizare a activităţii:** frontal şi pe grupe pentru reactualizarea cunoştinţelor

**d. Metode de evaluare:** observarea sistematică a activităţii elevilor; verificarea rezolvării itemilor cuprinşi în fişele de lucru

**e. BIBLIOGRAFIE:** *Programa de limba şi literatura română*, 2017, *Gramatica limbii române pentru gimnaziu*, Coord. Gabriela Pană Dindelegan, Editura Univers Enciclopedic Gold, *Caiet de lectură şi scriere creativă, Clasa a VII-a*, M. Şerban, M. Vincene, Editura Art, 2018, *Metodica predării limbii şi literaturii române*, Nicolae Eftenie, Editura Paralela 45, 2008

**DESFĂŞURAREA LECŢIEI**

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr.**  **Crt.** | **EVENIMENT**  **DIDACTIC**  **Obiective/**  **Timp alocat** | **Ob.** | **ACTIVITATEA DE INSTRUIRE** | | **RESURSE** | | **EVALUARE** |
| **Activitatea profesorului** | **Activitatea elevului** | **materiale** | **procedurale** |
| **1** | **2** | **3** | **4** | **5** | **6** | **7** | **8** |
| **1** | **MOMENT ORGANIZATORIC**  1 min. |  | -Inregistrează elevii absenţi;  -Formează grupele de lucru; explică modul cum se va desfăşura activitatea. | Elevii se pregătesc pentru lecţie | Fişe de lucru | Conversaţia  Explicaţia |  |
| **2** | **CAPTAREA ATENŢIEI**  2 min. |  | -Recită poezia *Altă matematică* de Nichita Stănescu |  |  | Conversaţia  Explicaţia |  |
| **3** | **VERIFICAREA TEMEI**  5 min. | O3  O4 | -Verifică tema, prin sondaj;  -Intervine cu observaţii, corecturi, acolo unde este cazul. | Prezintă tema efectuată acasă  Răspund la întrebări | Caietele de teme | Conversaţia  Explicaţia | Răspunsuri orale |
| **4** | **PPREZENTAREA NOULUI CONŢINUT ŞI DIRIJAREA ÎNVĂŢĂRII**  26 de min. | O1  O2  O3 O4  O5  O6 | -Scrie titlul lecţiei pe tablă;  -Anunţă scopul şi obiectivele lecţiei. **Aplicarea metodei *Diagrama Venn***  -Explică modul de realizare;  -Monitorizează activitatea, observând sistematic implicarea individuală şi cooperarea în cadrul grupelor de elevi.  **Analiza materialelor**  -Intervine cu întrebări unde este cazul.  **Rezolvarea fişelor de lucru** (Anexe)  -Distribuie elevilor fişele de lucru şi le explică modul de rezolvare;  -Dirijează elevii în procesul de învăţare şi intervine cu explicaţii;  **Evaluarea răspunsurilor**  -Fiecare elev va prezenta câte o rezolvare din fişele primite. | Notează titlul lecţiei  Elevii, completează Diagrama Venn cu informaţii despre numeral  Fiecare grupă îşi desemnează câte un lider care prezintă rezolvarea sarcinii  Elevii citesc, explică, pe rând, rezolvarea fiecărui item din fişele de lucru primite. | Fişe de lucru  Fişe de lucru | Conversaţia  Explicaţia  Conversaţia  Explicaţia | Răspunsuri orale  Evaluare continuă |
| **5** | **ATINGEREA PERFORMANŢEI**  10 minute | O5  O6 | -Fiecare grupă va extrage câte un bileţel din cutia cu surprize şi va rezolva sarcina. | Elevii rezolvă şi prezintă răspunsurile. | Fişe de lucru | Activitatea frontală | Aprecieri verbale |
| **6** | **ASIGURAREA**  **FEED-BACK-ULUI**  5 min. |  | -Feed-back-ul are loc pe tot parcursul orei.  -Se oferă de completat (Jurnal de învăţare) (Anexe) | Elevii rezolvă şi prezintă răspunsurile. |  |  | Aprecieri verbale |
| **7** | **TEMA PENTRU ACASĂ**  1 min. |  | -Să creeze o compunere narativă, în 150 de cuvinte, în care să povestească o întâmplare petrecută în vacanţa de vară, şi să utilizeze numerale diferite. | Elevii notează în caiete tema. |  | Activitatea  Frontală |  |

Diagrama Venn

Scrie asemănările şi deosebirile între numeralul cardinal şi numeralul ordinal.

Anexe

**Grupa I**

1. Precizează valoarea morfologică a cuvintelor subliniate în enunţurile următoare:

a. Am într-un coşuleţ un măr şi trei pere.

b. Numai o vorbă să-ţi spun.

c. S-a aşezat pe o bancă în faţa şcolii.

d. Nouă ne este dor de voi.

e. Iar am luat nota nouă.

f. Vreau o haină nouă.

2. Alege, prin subliniere, forma corectă a numeralelor:

a. *Elevii din clasa întâi/întâia au o evaluare.*

b. *Optisprezece/optâsprezece/optsprezece/optusprezece elevi merg în excursie.*

c. *Pe doi/două octombrie mergem la munte.*

d. *Temperatura a coborât brusc la doisprezece/douăsprezece grade.*

**Grupa a II-a**

1. Identifică numeralele cu valoare substantivală din textul de mai jos:

,,Ieri la ora şase

s-a copt o cireaşă.

Azi-noapte la trei,

A venit pe lume un ardei.

Pentru mâine, la ora şapte,

Caisele au anunţat că vor fi coapte.

Puţin mai târziu, pe la ora opt,

Un piersic întreg va fi copt.”

(Ana Blandiana, *Tare sunt ocupată*)

2. Scrie cu litere data naşterii părinţilor tăi.

**Grupa a III-a**

1. Scrie genul şi cazul numeralelor din enunţurile:

a. Am ascultat primul concurent.

b. Am discutat cu a doua.

c. Celui de-al treilea i se va oferi o carte.

d. Douăsprezece pâini au fost consumate.

f. Voi desena cu patru culori.

2. Construieşte enunţuri în care numeralul cardinal *şapte* să îndeplinească următoarele funcţii sintactice:

a. subiect............................................................................

b. complement direct........................................................

b. complement indirect.....................................................

d. atribut...........................................................................

**Grupa a IV-a**

1. Alcătuieşte enunţuri în care să utilizezi:

a. numeralul cardinal *zece* în cazul nominativ, cu funcţia sintactică de nume predicativ.

b. numeralul cardinal *douăzeci şi trei* în cazul dativ, cu funcţia sintactică de complement indirect.

c. numeralul ordinal *al treilea* în cazul acuzativ, cu funcţia sintactică de complement direct.

2. ,,Vă plac secretele? Eu cred că fiecare om trebuie să aibă un secret al lui ca să fie cu adevărat frumos. Şi mai cred că fiecare carte trebuie să aibă o viaţă secretă a ei ca să fie cu adevărat bună.”

(Ioana Pârvulescu, *Prima carte cu secret*)

Precizează valorile morfologice ale cuvintelor subliniate în text şi construieşte enunţuri în care acestea să fie folosite cu alte valori.

**Cutiuţa cu surprize**

**Ce poţi face cu două numerale**

1. Imaginează-ţi un dialog între nota nouă şi nota zece. Redactează-l, în 50-60 de cuvinte, introducând cel puţin patru numerale, pe care le vei sublinia.

2. Gândeşte-te la cea mai bună prăjitură făcută de bunica ta. Scrie reţeta minune, folosind numeralele învăţate.

3. Continuă dialogul cu trei replici, apoi subliniază numeralele din tot textul.

,,-Da. Unul, două, trei, patru, cinci, şase, şapte, opt, nouă, zece degete laolaltă au semnul acesta: 10

-Câte mâini aveţi voi?

-Zece, a spus repede unul clipicios...

-Aveţi două mâini, că dacă aţi avea zece n-aţi mai fi oameni.

-Da, două avem.

-Şi zece degete.

-C-un deget ce poţi face? Mai nimica. Poţi culege un inel, o aţă de păianjen, poţi ciocăni la uşă, poţi lua o ulcică de toartă. Cu două degete poţi face mai mult. Cu o mână poţi ridica o cofă...Dar cu două mâini? (Ionel Teodoreanu)

4. Imaginează-ţi, în 50 de cuvinte, o continuare a fragmentului următor, utilizând patru numerale diferite.

,,Dacă v-am povestit aceste amănunţe cu privire la asteroidul B-612 şi dacă v-am destăinuit numărul lui, am făcut-o din pricina oamenilor mari. Oamenilor mari le plac cifrele. Când le vorbiţi despre un nou prieten, ei niciodată nu vă pun întrebări asupra lucrurilor cu adevărat însemnate. Nu vă întreabă niciodată: ,,Ce sunet are glasul lui? Ce jocuri îi plac mai mult? Face colecţie de fluturi?” Ci întreabă: ,,Câţi ani are? Câte Kilograme cântăreşte? Cât câştigă tatăl lui?” Numai atunci cred ei că îl cunosc.”

(*Micul Prinţ*, Antoine de Saint-Exupery)

**Jurnal de învăţare**

1. Mi-a plăcut cel mai mult...............................................................................................................

....................................................................................................................................................................................................................................................................................................................

2. Am învăţat.....................................................................................................................................

....................................................................................................................................................................................................................................................................................................................

3. Am fost surprins de........................................................................................................................

....................................................................................................................................................................................................................................................................................................................

4. Cel mai uşor a fost să.....................................................................................................................

..........................................................................................................................................................

..........................................................................................................................................................

5. Cel mai mult mi-a plăcut să............................................................................................................

..........................................................................................................................................................

..........................................................................................................................................................

6. Am întâmpinat următoarele dificultăţi:.........................................................................................

..........................................................................................................................................................

..........................................................................................................................................................

7. Imi propun să................................................................................................................................

..........................................................................................................................................................

..........................................................................................................................................................

**Rezolvări:**

**Grupa I**

1.

a. **Un** (coşuleţ) –articol nehotărât

b. **o** (vorbă) –numeral cardinal

c. **o** (bancă) –articol nehotărât

d. **Nouă**-pronume personal

e. (nota) **nouă**-numeral cardinal

f. (haină**) nouă** – adjectiv

2.

a. clasa întâi/întâia

b.optsprezece

c. doi/ două octombrie

d. douăsprezece grade

**Grupa a II-a**

1. (ora) şase, la trei, (ora) şapte, ora opt

2. nouă august o mie nouă sute cincizeci şi unu

**Grupa a III-a**

1. a. genul masculin, cazul acuzativ

b. genul feminin, cazul acuzativ

c. genul masculin, cazul dativ

d. genul geminin, cazul acuzativ.

2.a. **subiect**

*Şapte* este un număr norocos.

b. **complement direct**

I-am ascultat *pe cei şapte*.

c. **complement indirect**

*Celor şapte* li se cuvine premiul.

d. **atribut**

Tema *celor şapte* este completă.

**Grupa a IV-a**

1.

a. Invitaţii sunt *cei zece*.

b. *Celor douăzeci şi trei* li s-a oferit ocazia să meargă în excursie.

c. *Pe cel de-al treilea* l-am felicitat.

2. *un* (secret) - articol nehotărât

**Un**- numeral cardinal

In grădină avem un măr şi doi cireşi.

*O (*viaţă)-articol nehotărât

**O**-numeral cardinal

Am cumpărat o carte şi două caiete.